CELEX: 32018D0998
Language: hr
Date: 2018-07-12 00:00:00
Title: Provedbena odluka Komisije (EU) 2018/998 оd 12. srpnja 2018. o izmjeni Priloga I. Odluci 2009/177/EZ u pogledu statusa Hrvatske u odnosu na bolest uzrokovanu Koi herpes virusom (KHV), Finske u odnosu na zaraznu hematopetsku nekrozu (ZHN), popisa područja u Irskoj slobodnih od Bonamia ostreae, popisa područja u Ujedinjenoj Kraljevini slobodnih od Marteilia refringens i o izmjeni Priloga I. Odluci 2010/221/EU u pogledu popisa područja u Ujedinjenoj Kraljevini slobodnih od herpesvirusa kamenice 1 μνar (OsHV-1 μVar) (priopćeno pod brojem dokumenta C(2018) 4381) (Tekst značajan za EGP.)

16.7.2018   
            
            
               HR
            
            
               Službeni list Europske unije
            
            
               L 178/9
            
         PROVEDBENA ODLUKA KOMISIJE (EU) 2018/998
   оd 12. srpnja 2018.
   o izmjeni Priloga I. Odluci 2009/177/EZ u pogledu statusa Hrvatske u odnosu na bolest uzrokovanu Koi herpes virusom (KHV), Finske u odnosu na zaraznu hematopetsku nekrozu (ZHN), popisa područja u Irskoj slobodnih od Bonamia ostreae, popisa područja u Ujedinjenoj Kraljevini slobodnih od Marteilia refringens i o izmjeni Priloga I. Odluci 2010/221/EU u pogledu popisa područja u Ujedinjenoj Kraljevini slobodnih od herpesvirusa kamenice 1 μνar (OsHV-1 μVar)
   
      
         (priopćeno pod brojem dokumenta C(2018) 4381)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1), a posebno njezin članak 43. stavak 2., članak 49. stavak 1., članak 50. stavak 3., članak 51. stavak 2. i članak 53. stavak 3.,
   budući da:
   
               (1)
            
            
               U dijelu C Priloga I. Odluci Komisije 2009/177/EZ (2) uspostavlja se popis država članica, zona i kompartmenta koji su proglašeni slobodnima od određenih bolesti navedenih u dijelu II. Priloga IV. Direktivi 2006/88/EZ.
            
         
               (2)
            
            
               Na tom popisu trenutačno je cijelo državno područje Hrvatske proglašeno slobodno od bolesti uzrokovane Koi herpes virusom (KHV) i cijelo državno područje Finske proglašeno je slobodno od zarazne hematopetske nekroze (ZHN). Međutim, u posljednjih nekoliko godina te države članice izvijestile su o nekoliko slučajeva izbijanja tih bolesti.
            
         
               (3)
            
            
               Obje države članice Komisiji su slale informacije kojima pokazuju da su poduzele mjere u skladu s Direktivom 2006/88/EZ u cilju rješavanja izbijanja tih bolesti. Te su mjere još uvijek u tijeku u nekim područjima.
            
         
               (4)
            
            
               Na tom popisu cijela obala Irske trenutačno je proglašena slobodnom od Bonamia ostreae, uz iznimku osam zaljeva. Zbog nedavnog izbijanja Bonamia ostreae, do kojeg je došlo u drugom zaljevu u području Irske koje je navedeno kao slobodno od te bolesti, uvedena su ograničenja koja se još uvijek primjenjuju u skladu s Direktivom 2006/88/EZ.
            
         
               (5)
            
            
               Nadalje, cijela obala Sjeverne Irske proglašena je slobodnom od Marteilia refringens. Međutim Ujedinjena Kraljevina prijavila je dva slučaja izbijanja te bolesti u različita zaljeva u Sjevernoj Irskoj. Uvedena su ograničenja kretanja koja se još uvijek primjenjuje u skladu s Direktivom 2006/88/EZ.
            
         
               (6)
            
            
               U skladu s podacima koje su poslale Hrvatska, Finska, Irska i Ujedinjena Kraljevina, predmetna područja ne bi trebala biti navedena kao slobodna od predmetnih bolesti i zemljopisno razgraničenje područja slobodnih od bolesti za Hrvatsku, Finsku, Irsku i Ujedinjenu Kraljevinu trebalo bi stoga ažurirati.
            
         
               (7)
            
            
               U Prilogu I. Odluci Komisije 2010/221/EU (3) utvrđuje se popis država članica, zona i kompartmenta koji se smatraju slobodnima od određenih bolesti koje nisu navedene u dijelu II. Priloga IV. Direktivi 2006/88/EZ
            
         
               (8)
            
            
               Na tom popisu državno područje Sjeverne Irske u Ujedinjenoj Kraljevini trenutačno se smatra se slobodnim od herpesvirusa kamenice 1 μνar (OsHV-1 μVar) uz iznimku određenih zaljeva. Zbog nedavnog izbijanja bolesti OsHV-1 μVar, do kojeg je došlo u drugom zaljevu, zemljopisno razgraničenje područja slobodnog od bolesti za Ujedinjenu Kraljevinu trebalo bi ažurirati.
            
         
               (9)
            
            
               Prilog I. Odluci 2009/177/EZ i Prilog I. Odluci 2010/221/EU trebalo bi stoga na odgovarajući način izmijeniti.
            
         
               (10)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U dijelu C Priloga I. Odluci 2009/177/EZ, u tablici, u četvrtom stupcu „Zemljopisno razgraničenje područja slobodno od bolesti (država članica, zona ili kompartmenta)” mijenja se kako slijedi:
   
               (1)
            
            
               u retku „Bolest uzrokovana Koi herpes virusom (KHV)”, unos za Hrvatsku zamjenjuje se sljedećim: „Cijelo državno područje, osim sljedećih zona: zona koja obuhvaća poslovanje akvakulture u Donjem Miholjcu (broj odobrenja 2HR0109) zajedno s rijekom Dravom od brane Dubrave do njezina ušća u rijeku Dunav i zona poslovanja akvakulture u Grudnjaku (broj odobrenja 2HR0177) zajedno s cijelim tijekom rijeke Vučice do njezina ušća u rijeku Karašicu i od tamo rijeka Karašica do njezina ušća u rijeku Dravu”;
            
         
               (2)
            
            
               u retku „Zarazna hematopetska nekroza (ZHN)”, unos za Finsku zamjenjuje se sljedećim: „Cijelo državno područje, osim obalnog prostora u području Ii, Kuivaniemi i sljedećih područja vodenih slivova: 14.72 Virmasvesi, 14.73 Nilakka, 4.74 područje Saarijärvi i 4.41 područje Pielinen”;
            
         
               (3)
            
            
               u retku „Infekcija s Bonamia ostreae”, unos za Irsku zamjenjuje se sljedećim:
               „Cijela obala Irske osim:
               
                           1.
                        
                        
                           Cork Harboura;
                        
                     
                           2.
                        
                        
                           Galway Baya;
                        
                     
                           3.
                        
                        
                           Ballinakill Harboura;
                        
                     
                           4.
                        
                        
                           Clew Baya;
                        
                     
                           5.
                        
                        
                           Achill Sounda;
                        
                     
                           6.
                        
                        
                           Loughmoreja, Blacksod Baya;
                        
                     
                           7.
                        
                        
                           Lough Foylea;
                        
                     
                           8.
                        
                        
                           Lough Swillyja;
                        
                     
                           9.
                        
                        
                           Kilkieran Baya.”;
                        
                     
         
               (4)
            
            
               u retku „Infekcija s Marteilia refringens”, unos za Ujedinjenu Kraljevinu zamjenjuje se sljedećim:
               „Cijela obala Velike Britanije.
               Cijela obala Sjeverne Irske, osim Belfast Lougha i Dundrum Baya.
               Cijela obala Guerneseya i Herma.
               Obalno područje država Jerseya: područje se sastoji od međuplimnog područja i neposrednog obalnog područja između oznake srednje visoke razine vode na otoku Jersey i zamišljene crte povučene tri nautičke milje od oznake srednje niske razine vode na otoku Jersey. Područje se nalazi u Normandijsko-bretonskom zaljevu na južnoj strani Engleskog kanala.
               Cijela obala otoka Man.”
            
         Članak 2.
   U Prilogu I. Odluci 2010/221/EU, u tablici, u četvrtom stupcu „Zemljopisna granica područja s odobrenim nacionalnim mjerama”, u retku „Herpesvirus kamenice 1 μνar (OsHV-1 μVar)”, unos za Ujedinjenu Kraljevinu zamjenjuje se sljedećim:
   
      „Državno područje Velike Britanije, osim rijeke Roach, rijeke Crouch, estuarija Blackwater i rijeke Colne u Essexu, sjeverne obale Kenta, Poole Harboura u Dorsetu i rijeke Teign u Devonu
      Državno područje Sjeverne Irske, osim područjâ Dundrum Bay, Killough Bay, Lough Foyle, Carlingford Lough, Larne Lough i Strangford Lough
      Područje Guernseya”.
   
   Članak 3.
   Ova je Odluka upućena državama članicama.
   
      Sastavljeno u Bruxellesu 12. srpnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 328, 24.11.2006., str. 14.
   
   
      (2)  Odluka Komisije 2009/177/EZ od 31. listopada 2008. o provedbi Direktive Vijeća 2006/88/EZ s obzirom na programe nadziranja i iskorjenjivanja i na status država članica, zona i kompartmenta slobodno od bolesti (SL L 63, 7.3.2009., str. 15.).
   
      (3)  Odluka Komisije 2010/221/EU od 15. travnja 2010. o odobravanju nacionalnih mjera za ograničavanje utjecaja određenih bolesti životinja akvakulture i slobodnoživućih akvatičnih životinja u skladu s člankom 43. Direktive Vijeća 2006/88/EZ (SL L 98, 20.4.2010., str. 7.).